Toompere toob Vanemuises lavale “Sada aastat ”
28.01.2006 12:47
Kolumbia kirjandusklassiku ja Nobeli kirjandusauhinna laureaadi Marqueze 1967. aastal ilmunud ja autorile hoobilt maailmakuulsuse toonud romaan jutustab Buendia perekonna loo seitsme põlvkonna kestel. Perekonnaloo taustal elab vaataja kaasa Marqueze fantaasia viljana sündinud Macondo linna ajaloole läbi sõdade, põua, raudtee ja kino tuleku jpm.
Üleloomulikud sündmused, müüdid, eksootika ja ebausk on autori imelise jutustamisande kaudu antud edasi samas toonis nagu inimeste igapäevaelu argitoimingud. "Mu tähtsaim probleem oli kaotada piir reaalsuse ja kujutlusliku vahel," on "maagiline realist" Marquez öelnud romaani "Sada aastat üksildust" saamisloo kohta. Nüüd proovib Vanemuises seda piiri kaotada Hendrik Toompere jr.
"Sada aastat " kunstnik on Ervin Õunapuu, kostüümikunstnik Pille Jänes, muusikaline kujundaja Andreas W ning valguskujundajad Hendrik Toompere ja Tõnu Eimra.
Osades: Riho Kütsar, Külliki Saldre, Tanel Jonas, Raivo E. Tamm, Katrin Pärn, Ao Peep, Herta Elviste, Lembit Eelmäe, Alo Kurvits, Margus Jaanovits, Alina Karmazina, Piret Simson, Andres Mähar, Jüri Lumiste, Raivo Adlas, Kais Adlas jt.
Tambet Kaugema
Vanemuise pressiesindaja
52 37028
email@example.com
www.vanemuine.ee